[pic] | KOMISIJA EVROPSKIH SKUPNOSTI |

Bruselj, 14.11.2008

COM(2008) 750 konč.

SPOROČILO KOMISIJE SVETU IN EVROPSKEMU PARLAMENTU

OSREDNJI NAČRT ZA UPRAVLJANJE ZRAČNEGA PROMETA (OSREDNJI NAČRT ATM)

SPOROČILO KOMISIJE SVETU IN EVROPSKEMU PARLAMENTU

OSREDNJI NAČRT ZA UPRAVLJANJE ZRAČNEGA PROMETA (OSREDNJI NAČRT ATM)

(Besedilo velja za EGP)

1. Uvod

Osrednji načrt ATM določa načrt za razvojno in uvajalno fazo projekta SESAR, ki predstavlja tehnološki steber politike enotnega evropskega neba. Cilj projekta SESAR je razvoj nove generacije sistema upravljanja zračnega prometa, ki bo v naslednjih 30 letih zagotavljal varnost in učinkovitost zračnega prometa v vsej Evropi.

Namen tega sporočila je predvsem podpreti Svet pri potrditvi osrednjega načrta SESAR kot prvega osrednjega načrta ATM. Na zahtevo Sveta vključuje oceno osrednjega načrta SESAR, pri čemer je poseben poudarek na okolju in upravljanju s tveganji[1]. Ta potrditev je predpogoj za to, da upravni odbor skupnega podjetja SESAR sprejme osrednji načrt ATM[2].

To sporočilo, ki obravnava osrednji načrt kot dokument, ki se razvija[3], predstavlja postopek za posodobitev osrednjega načrta ATM. Ta postopek potrjuje ključno vlogo skupnega podjetja SESAR in njegovega upravnega odbora pri upravljanju osrednjega načrta ATM, hkrati pa zagotavlja, da se vse pomembne spremembe uvedejo po formalnem postopku, s katerim bodo države članice še naprej izvajale nadzor[4].

2. Osrednji načrt ATM

2.1. Nadgrajevanje opredelitvene faze projekta SESAR

Opredelitveno fazo projekta SESAR sofinancirata Skupnost in Eurocontrol. Izvaja jo konzorcij SESAR, ustanovljen s pogodbenim sporazumom, ki združuje prizadevanja in strokovno znanje vseh ustreznih zainteresiranih strani na področju ATM. Konzorcij SESAR je pripravil posebno pobudo, ki združuje najboljše evropsko strokovno znanje na področju ATM.

Opredelitvena faza projekta SESAR je dala vrsto rezultatov, ki pomenijo podlago za razvoj in izvajanje novega koncepta ATM, ki se nanaša na R&R in dejavnosti potrjevanja, ki jim sledi usklajeno uvajanje[5].

Osrednji načrt SESAR je osrednja točka za rezultate opredelitvene faze projekta SESAR. Združuje področja izboljšanja uspešnosti, elemente ciljnega koncepta ATM ter analizo stroškov in koristi, določa pa tudi načrt za izvajanje operativnih izboljšav v delovnem programu SESAR. Zato Komisija predlaga, da se osrednji načrt SESAR potrdi kot začetni osrednji načrt ATM.

2.2. Osrednji načrt SESAR

2.2.1. Cilji

Na najvišji ravni osrednji načrt SESAR opredeljuje, kako razviti in uvesti novi sistem ATM, ki podpira novi koncept ATM, potreben za pomembnejši prispevek k skupnim ciljem politike enotnega evropskega neba.

2.2.2. Novi koncept ATM

Prispevek projekta SESAR k skupnim ciljem enotnega neba bo rezultat popolnoma novega pristopa k upravljanju zračnega prometa, t. i. koncepta delovanja projekta SESAR[6]. Ključni vidiki so:

1. Prehod z operacij na podlagi zračnega prostora na operacije na podlagi krivulje leta , tako da lahko vsak zrakoplov doseže želeno pot in čas prihoda.

2. Skupno načrtovanje , tako da lahko vse strani, udeležene pri upravljanju leta od vrat odhoda do vrat prihoda, načrtujejo svoje dejavnosti na podlagi uspešnosti sistema[7].

3. Dinamično upravljanje zračnega prostora z uspešnejšim sodelovanjem med civilnimi in vojaškimi organi.

4. Nove tehnologije , ki bodo zagotavljale zanesljivejšo navigacijo v zraku in optimalno razdaljo med zrakoplovi, da se čim bolje izkoristijo zračni prostor in zmogljivosti letališč. Nove tehnologije bodo vgrajene v usklajeno in interoperabilno tehnično arhitekturo , hkrati pa bodo podpirale potrebe vseh evropskih regij.

5. Osrednja vloga človeka s široko podporo naprednih orodij za varno delo brez čezmernega pritiska.

2.2.3. Prihodnji koraki: paketi za izvajanje in ravni storitev

Osrednji načrt SESAR sestavljajo trije paketi za izvajanje, od katerih vsak obsega dve ravni storitev. V Prilogi A je navedenih več informacij o paketih za izvajanje in ravneh storitev.

2.3. Ocena osrednjega načrta SESAR

Komisija meni, da so rezultati opredelitvene faze projekta SESAR trenutno najbolj zanesljiva osnova za prihodnjo razvojno in uvajalno fazo projekta SESAR.

Vendar rezultatov opredelitvene faze projekta SESAR ni mogoče šteti za dokončen načrt. Opredelitvena faza se sedaj preveša v razvojno fazo[8], ki se bo končala s potrditvijo novih tehnologij za izboljšanje uspešnosti in storitev ter tako konsolidirala osrednji načrt ATM. Zato je osrednji načrt ATM sam po sebi dokument, ki se razvija.

Namen naslednjih odstavkov je zagotoviti pregled področij, ki naj bi se nadalje konsolidirala v razvojni fazi.

2.3.1. Izpolnjevanje družbenih ciljev

Leta 2005 je Komisija predstavila svojo politično vizijo in visoko zastavljene cilje v zvezi z enotnim evropskim nebom in njegovim tehnološkim stebrom:

- omogočiti trikratno povečanje zmogljivosti, s čimer se bodo tudi zmanjšale zamude na tleh in v zraku;

- desetkratno povečati varnost;

- zmanjšati učinek letov na okolje za 10 % ter

- znižati stroške storitev ATM za uporabnike zračnih storitev za vsaj 50 %.

V skladu z ugotovitvami opredelitvene faze projekta SESAR lahko ATM veliko prispeva k doseganju teh ciljev. Cilji projekta SESAR za leto 2020 so[9]:

- 73-odstotno povečanje zmogljivosti v primerjavi z letom 2004;

- izboljšanje varnosti, tako da se skupno število nesreč in incidentov, ki so resni ali vključujejo tveganje, povzročenih z ATM, kljub večjemu prometu ne bo povečalo;

- zmanjšanje vpliva na okolje za 10 % na let v primerjavi z letom 2005 ter

- zmanjšanje stroškov za 50 % na let v primerjavi z letom 2004.

Prispevek projekta SESAR k družbenim ciljem, ki jih je določila Komisija, redno pregleduje skupno podjetje SESAR, posodablja pa se z novimi različicami osrednjega načrta ATM.

2.3.2. Okolje

Projekt SESAR upošteva vedno večje pritiske na okolje in njihov pomen v skupnosti ATM, zato določa dva glavna cilja na tem področju. Ta cilja sta:

- zmanjšanje emisij: cilj projekta SESAR je, da se do leta 2020 zmanjša poraba goriva na let za 10 % kot rezultat izboljšav ATM, s tem pa tudi emisije plina za 10 % na let;

- izboljšanje upravljanja emisij hrupa in zmanjšanje njihovih učinkov : zagotoviti, da se ti za vsak let čim bolj zmanjšajo.

Če se bo v razvojni fazi izkazalo, da samo z izboljšavami ATM ni mogoče izpolniti zgornjih ciljev, bo prek ustreznega usklajevanja med projektom SESAR in pobudo Čisto nebo[10] omogočeno potrebno vzajemno učinkovanje obeh pobud, da bodo okoljski cilji ob združevanju njunih prispevkov dosegljivi. Kakršne koli spremembe v zvezi s pričakovanim prispevkom projekta SESAR k zmanjšanju okoljskega učinka zračnega prometa se bodo upoštevale v prihodnjih različicah osrednjega načrta ATM.

2.3.3. Interoperabilnost in standardizacija

Interoperabilnost je ključnega pomena za uspeh projekta SESAR. Uporabniki zračnega prostora so jasno izrazili potrebo po tem, da po celem svetu letijo z opremo, ki je interoperabilna z vsakim sistemom ATM na zemlji: sistemom SESAR v Evropi, Nextgenom v Združenih državah in kakršno koli razširitvijo teh dveh sistemov ali ekvivalentno tehnološko pobudo v drugih predelih sveta[11].

Za interoperabilnost so potrebni mednarodno sprejeti standardi in norme. Razvojna faza projekta SESAR bo zagotovila tehnično podlago za njihovo določitev. Kot posebno poglavje osrednjega načrta ATM se bo pripravil in posodabljal načrt standardizacije. Zainteresiranim stranem v ATM bo omogočil, da bodo lahko predvidevale in usklajevale svoja prizadevanja za lažje sprejetje tehničnih predlogov projekta SESAR kot standardov in norm s strani organov za standardizacijo.

2.3.4. Uvajanje

Uvajalna faza projekta SESAR obsega tri pakete za izvajanje, ki vsebujejo operativne izboljšave. Uporaba paketov za izvajanje podpira obstoječi pravni okvir Skupnosti (izvedbena pravila in specifikacije Skupnosti). To bo predstavljalo regulativni načrt, ki ga bo pripravila Komisija in se bo usklajeval z osrednjim načrtom ATM.

Na podlagi ugotovitev iz razvojne faze in sprememb potreb zainteresiranih strani na področju ATM je treba te pakete za izvajanje stalno ocenjevati, da se zagotovi vključenost vseh zainteresiranih strani.

Trenutno se obravnava prvi paket za izvajanje. Zagotavlja osnovo, ki jo bodo drugi paketi nadgrajevali. Operativne izboljšave, ki jih vključuje, se bodo pregledovale, da se zagotovi, da bodo izpolnjevale najnujnejše cilje. Spremembe prvega paketa za izvajanje se bodo upoštevale v posodobitvah osrednjega načrta ATM.

2.3.5. Poslovni model

Delo v okviru opredelitvene faze projekta SESAR za pripravo začetnega poslovnega modela ter analize stroškov in koristi je treba neprestano pregledovati glede na spremembe osrednjega načrta ATM. Poleg tega je še vedno potrebna ocena posebnih mehanizmov financiranja za prvi paket za izvajanje[12]. Pripraviti je treba tudi posebne poslovne modele za vojaško letalstvo, zrakoplove brez posadke, splošno letalstvo, poslovno letalstvo, vključno z zelo lahkimi reaktivci, in helikopterje.

Konsolidacija splošnega poslovnega modela SESAR in razvoj posebnih poslovnih modelov se bosta upoštevala v novih različicah osrednjega načrta ATM.

2.3.6. Upravljanje s tveganji

Svet je Komisijo pozval, da zagotovi, da bo skupno podjetje pripravilo postopek upravljanja s tveganji[13]. Osrednji načrt SESAR je osnova za ta postopek upravljanja s tveganji, pri čemer se velika tveganja in z njimi povezani ukrepi za blažitev opredelijo že na zgodnji stopnji.

V zvezi z zagotavljanjem storitev so velika tveganja naslednja:

- neenotno uvajanje prvega paketa za izvajanje;

- neprimerno upravljanje v uvajalni fazi, zaradi česar se drugi in tretji paket za izvajanje ne bi uporabljala uspešno;

- premajhne naložbe ključnih zainteresiranih strani v SESAR;

- neuspešna priprava ali potrditev naprednih tehnologij, potrebnih za podporo novega koncepta ATM, in/ali zamude pri tem;

- neuspešno izvajanje sistema upravljanja informacij za celotni sistem in/ali zamude pri tem.

V zvezi z institucionalnimi vprašanji in upravljanjem so velika tveganja naslednja:

- nezadostna podpora regulativnega okvira procesu uvajanja;

- neuspešno upravljanje s človeškimi viri v času sprememb;

- neodpravljanje ali pozno odpravljanje razdrobljenosti evropskega zračnega prostora.

Za učinkovito upravljanje teh tveganj je bilo določenih več kot 40 ukrepov za blažitev, od česar jih je bilo 25 že izvedenih, pri čemer se od leta 2009 naprej pričakujejo velika zmanjšanja tveganj[14]. Vsaka posodobitev osrednjega načrta ATM vključuje pregled tveganj, ki imajo prednost, in z njimi povezanih ukrepov za blažitev.

2.4. Potrditev osrednjega načrta SESAR kot osrednjega načrta ATM

Glede na zgornjo oceno Komisija predlaga, da Svet osrednji načrt SESAR potrdi kot osrednji načrt ATM[15]. Potrditev osrednjega načrta SESAR kot začetnega osrednjega načrta ATM za države članice ne pomeni dodatnih obveznosti poleg tistih iz resolucije Sveta o pričetku razvojne faze projekta SESAR[16].

3. Upravljanje osrednjega načrta ATM

Ker je osrednji načrt ATM dokument, ki se razvija , se je treba dogovoriti o postopku za sprejetje njegovih prihodnjih posodobitev. To je še toliko bolj pomembno, ker bo posodobitve osrednjega načrta ATM sprejemal upravni odbor skupnega podjetja SESAR[17].

3.1. Na poti k prvemu sprejetju osrednjega načrta ATM

Celotni postopek se začne s tem, da Svet osrednji načrt SESAR potrdi kot začetni osrednji načrt ATM. Temu sledi:

- Komisija o osrednjem načrtu ATM obvesti Evropski parlament[18];

- Komisija skupno podjetje SESAR obvesti o potrditvi osrednjega načrta ATM;

- upravni odbor sprejme osrednji načrt ATM, ki ga je pred tem potrdil Svet[19].

3.2. Življenjski cikel osrednjega načrta ATM

Ko upravni odbor sprejme osrednji načrt ATM, dobi skupno podjetje potrebno osnovo za pripravo svojega delovnega programa.

Redni življenjski cikel osrednjega načrta ATM se nato začne, ko je skupno podjetje SESAR pristojno za njegovo upravljanje. Vsakič, ko je pripravljena večja[20] posodobitev osrednjega načrta ATM, da jo pregleda upravni odbor[21], so potrebni naslednji koraki:

- Ko je večja sprememba osrednjega načrta ATM pripravljena za to, da jo pregleda upravni odbor, se posreduje vsem njegovim članom, vključno s Komisijo.

- Komisija Odboru za enotno evropsko nebo predstavi posodobitev osrednjega načrta ATM, kot jo predlaga skupno podjetje SESAR, da se v zvezi s tem predlogom sprejme stališče Skupnosti[22]. S tem posvetovanjem države članice še naprej nadzirajo osrednji načrt ATM in njegovo izvajanje.

- Na glasovanju v upravnem odboru o sprejetju posodobitve osrednjega načrta ATM[23] izrazi Komisija stališče Skupnosti.

4. Izvajanje osrednjega načrta ATM

Za izvajanje osrednjega načrta ATM je odgovorno skupno podjetje SESAR[24].

Komisija Svet in Evropski parlament redno obvešča o napredku skupnega podjetja pri izvajanju osrednjega načrta ATM[25].

Komisija spremlja tudi skladnost z globalnim načrtom izvajanja ICAO.

5. Sklepna ugotovitev

Osrednji načrt ATM je ključnega pomena pri izvajanju enotnega evropskega neba. Z njegovo potrditvijo se bo pospešil nujno potreben tehnološki razvoj sedanjih sistemov ATM, da bodo podpirali novi koncept ATM projekta SESAR in njegove ključne prispevke k družbenim ciljem enotnega evropskega neba.

Komisija poziva Svet, da osrednji načrt SESAR potrdi kot začetni osrednji načrt ATM, skupaj s postopkom za posodobitev osrednjega načrta ATM.

ANNEX A

The ATM Master Plan overview:SESAR Implementation Packages and Service levels

The overall plan for the development and deployment of SESAR and its corresponding network is illustrated in Figure 1 below.

[pic]

Figure 1 - Master Plan Overview

Services levels 0 to 5 are shortly described in the table below.

Service levels | 0 | 1 | 2 | 3 | 4 | 5 |

Key achievements | Rolling out best practises | Preparing trajectory based operations | Implementing net-centric trajectory management | Achieving advanced automation on a shared trajectory environment | Extending operations with advanced separation modes | Accommodating full 4 dimension trajectory management based on user preferred routes |

Key dates[26] | Now / 2012 | 2009 / 2013 | 2013 / 2019 | 2017 / 2020 | 2020/2025 | From 2025 |

Examples of operational improvements[27] | Continuous descent approach Flexible air traffic control sectors Continuous climb departure Initial data-link Automatic flight conformance monitoring Basic departure management Arrival management Ground based safety nets Runway occupancy time optimisation techniques | Interactive rolling network operations plan Manual user driven prioritisation process Arrival/departure management integration Airborne traffic awareness in flight and on ground Airborne and on ground traffic separation Improved low visibility procedure | Full set of complexity management tools Airborne spacing, sequencing and merging 2 dimension precision trajectory clearances on pre-defined routes Automatic surface movement planning and routing Separation adjustment based on wake vortex detection | Dynamic terminal areas and flexible military areas Dynamic air traffic flow management using reference business trajectory Dynamic reference business trajectory revision using data-link 2 dimension precision trajectory clearances on user preferred routes 3 dimension precision trajectory clearances on pre-defined routes Full set of advanced controllers tools Automatic airborne separation | Dynamic mobile areas Free routing outside terminal areas 3 dimension precision trajectory clearances on user preferred routes Delegation of the separation 1 to 1 aircraft for crossing/passing manoeuvres Advanced safety nets with full compatibility between ground based and airborne tools Use of synthetic vision in low visibility conditions Remotely controlled aerodrome | Real time adaptation of air traffic control sectors Aircraft spacing self adjustment based on wake vortex detection Delegation of the separation 1 to several aircraft 4 dimension precision trajectory clearances on user preferred routes |

Table 1: overview of SESAR service levels 0 to 5

[1] Resolucija Sveta o razvoju projekta SESAR, sprejeta 9. oktobra 2008, člena 5 in 9.

[2] Uredba Sveta št. 219/2007 z dne 27. februarja 2007, člen 5(1).

[3] Resolucija Sveta o razvoju projekta SESAR, sprejeta 9. oktobra 2008, člen 6.

[4] Resolucija Sveta o razvoju projekta SESAR, sprejeta 9. oktobra 2008, člen 7.

[5] Glavnih šest rezultatov opredelitvene faze projekta SESAR je: D1–Okvir zračnega prevoza (ref. V3.0, julij 2006); D2–Cilj glede učinkovitosti (ref. DLM-0607-001-02-00a, december 2006); D3–Ciljni koncept ATM (ref. DLM-0612-001-02-00a, september 2007); D4–Zaporedje uvajanja (ref. DLM-0706-001-02-00, januar 2008); D5–Osrednji načrt SESAR (ref. DLM-0710-001-02-00, april 2008); D6–Delovni program za 2008–2013 (ref. DLM-0710-002-02-00, april 2008); na voljo so na: https://www.atmmasterplan.eu.

[6] Koncept delovanja je podroben opis, kako se uporablja operativni koncept. Določa funkcije in postopke ter njihove ustrezne interakcije in pretoke informacij ter zadevne udeležence, njihove vloge in odgovornosti.

[7] Skupno načrtovanje bo podprto s sistemom upravljanja informacij za celotni sistem (SWIM), ki bo vsem udeleženim stranem zagotavljal ažurne informacije.

[8] V skladu z resolucijo Sveta o razvoju projekta SESAR, sprejeto 9. oktobra 2008, člen 4.

[9] SESAR D5–Osrednji načrt SESAR (ref. DLM-0710-001-02-00, april 2008) §2.1.1; uspešnost se bo ocenjevala na podlagi ključnih kazalnikov uspešnosti, opredeljenih za program SESAR na podlagi standardov ICAO. Primeri: Leti po pravilih IFR v Evropi v posameznem letu (zmogljivost); skupni letni stroški povezave (stroškovna učinkovitost); redni leti, ki potekajo v skladu z voznim redom (učinkovitost). Obstajajo še drugi kazalniki uspešnosti za ocenjevanje prožnosti, predvidljivosti, varnosti in okoljske trajnosti (glej D5 §2.1).

[10] Čisto nebo je skupna tehnološka pobuda, v okviru katere se bodo razvile pionirske tehnologije, s katerimi se bo učinek zračnega prometa na okolje močno zmanjšal. Več informacij je na voljo na spletni strani http://www.cleansky.eu.

[11] Sklepi foruma ICAO o integraciji in uskladitvi NextGena in SESAR-ja v globalen okvir ATM, ki je potekal v Montrealu od 8. do 10. septembra 2008.

[12] Nepovratna sredstva, odlog amortizacijskih stroškov, finančne spodbude.

[13] Resolucija Sveta o razvoju projekta SESAR, sprejeta 9. oktobra 2008, člen 9.

[14] SESAR D5–osrednji načrt SESAR (ref. DLM-0710-001-02-00, april 2008) §5.

[15] Kot se zahteva v členu 1(2) Uredbe Sveta št. 219/2007 z dne 27. februarja 2007 o ustanovitvi skupnega podjetja SESAR.

[16] Resolucija Sveta o razvoju projekta SESAR, sprejeta 9. oktobra 2008.

[17] Uredba Sveta št. 219/2007 z dne 27. februarja 2007, Priloga, člen 5(1)(a).

[18] Uredba Sveta št. 219/2007 z dne 27. februarja 2007, člen 1(3).

[19] Uredba Sveta št. 219/2007 z dne 27. februarja 2007, Priloga, člen 5(1)(a).

[20] Večja sprememba pomeni spremembo, ki vpliva na naložbe (stroški), učinkovitost (koristi) ali časovni razpored. Manjše spremembe obravnava skupno podjetje SESAR interno. Postopek, ki se uporablja za manjše posodobitve, ne spada na področje tega sporočila.

[21] V okviru svojega dela je skupno podjetje SESAR pripravilo delovni paket, ki je v celoti posvečen vzdrževanju osrednjega načrta ATM (WP C). Ta delovni paket je skladen s postopki na visoki ravni, ki so opisani v tem sporočilu.

[22] Uredba Sveta št. 219/2007 z dne 27. februarja 2007, člen 5(4) in Sklep Sveta št. 1999/468/EC z dne 28. junija 1999.

[23] Uredba Sveta št. 219/2007 z dne 27. februarja 2007, Priloga, člen 4(6).

[24] Uredba Sveta št. 219/2007 z dne 27. februarja 2007, člen 1(5) in resolucija Sveta o razvoju projekta SESAR, sprejeta 9. oktobra 2008, člen 9.

[25] Uredba Sveta št. 219/2007 z dne 27. februarja 2007, člen 3.

[26] Two dates are presented for each service level. The first date means some features of the service level are available in some specific areas. The second date means full service level is available in most areas.

[27] Refer to SESAR D5 - SESAR Master Plan (ref. DLM-0710-001-02-00, April 2008) §3 for full list of operational improvements arranged by lines of changes